
Tisztelt Képviselő-testület!

I. Előzmények:

Fót Város Önkormányzat Képviselő-testülete 14/2020.(IX.28.) számú önkormányzati rendeletének 19. §-a alapján az alábbiakban terjesztem elő a két testületi ülés között eltelt időszakban történtekről polgármesteri beszámolómat 

II. A döntéshez szükséges információk, tájékoztatások:

Október 28-án Csomádon az útszéli kereszt avatásán vettem részt
November 2-án az újonnan kialakítandó Művészeti Központ műszaki bejárásán vettem részt.
November 3-án Dunakeszi polgármesterénél Dióssi Csabánál jártam, hogy a jövőben tervezett közös rendezvények szervezését megbeszéljük. 
November 4-én a testvérvárosi küldöttséget fogadtam Balavásárról, megbeszéléseink közt szó esett a 23 éves rendezvénytervek összehangolásáról is.
November 5-én a II. Fóti Kolbi rendezvény megnyitóján mondtam köszöntő beszédet.
November 7-én fogadónapot tartottam a lakosság számára. A Phoenix Sportcsarnokban az  ÚMT közgyűlésén vettem részt.
November 9-én kínai küldöttség (BYD) járt nálam és a létesítendő akkumulátor-összeszerelő üzemmel kapcsolatban megbeszélést folytattunk.
November 9-én Gróf Károlyi Lászlóval folytattunk egyeztetéseket a régi Károlyi-birtokok, birtokrészek felkutatásában.
November 10-én PJGB ülésen, ITS és Közmeghallgatáson vettem részt.
November 11-én a K&H helyi kirendeltségének vezetőjével folytattam megbeszélést
November 11-én a Bátonytrade Kft. vezetőjével Poór Péterrel tartottam megbeszélést.
November 11-én a Csomádi Liba Fesztiválon vettem részt. 
November 14-én helyszíni bejáráson vettem részt a Moha utca, Béke utca és a Kurjancs közvilágításának korszerűsítése okán.
November 15-én ismét kínai delegáció járt nálam és az akkumulátor-összeszerelő üzemben elkészült akkumulátorok tárolásáról tartottunk megbeszélést.
November 16-án a Fóti Közszolgáltató Nonprofit Kft által tartott tervismertetőjén jártam, ahol a Kisalagi Közösségi Ház, Dózsa György út és a Királydomb fejlesztése volt a téma. 

Megrendeltem a Civil Központ előtti közösségi tér kialakítását, melynek becsült költsége: bruttó 26.876.389, - Ft, a rendelkezésre álló fedezet: Az Önkormányzat 2022. évi költségvetésében, a „Civil központ előtti közösségi tér kialakítása” beruházáshoz a fedezet rendelkezésre áll.
A kivitelezés és a pénzügyi teljesítés határideje: 2023. március 15.
Fót Város Önkormányzat Képviselő-testülete a 2022. október 27-ei rendes, nyílt ülésén a
230/2022. (X.27.) KT határozatával felkérte a Polgármestert, hogy a „Civil központ előtti
közösségi tér” kialakítását a Fót Város Önkormányzata és a Penta Általános Építőipari Kft.
között 2022. április 11-én megkötött Keretmegállapodás terhére rendelje meg.

Megrendeltem a Móricz Zsigmond utcai buszmegállót az Etelköz utcával összekötő járda építését, melynek becsült költsége: bruttó 5.969.000, - Ft, a rendelkezésre álló fedezet:
Az Önkormányzat 2022. évi költségvetésében az „Etelköz utca, járda a buszmegállóhoz”
beruházáshoz a fedezet rendelkezésre áll.
Fót Város Önkormányzat Képviselő-testülete 2022. október 27-ei rendes, nyílt ülésén az
220/2022. (X.27.) KT határozatával a „Etelköz utca, járda a buszmegállóhoz” beruházáshoz
szükséges pótlólagos fedezetet a céltartalék terhére biztosította.
A kivitelezés és a pénzügyi teljesítés határideje 2022. december 31.
A kivitelezéseket a keretmegállapodásban foglaltak figyelembevételével kell lebonyolítani.
Az ideiglenes forgalomtechnika tervezése, engedélyeztetése Vállalkozó feladata.

A fentiek alapján az alábbi határozati javaslatot terjesztem a Tisztelt Képviselő-testület elé.
III. Határozati javaslat

…/2022.(XI.17.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb események tárgyában ismertetett polgármesteri beszámolót. 
Felelős: polgármester
Határidő: azonnal

Jogszabályi hivatkozás: 
· 14/2020.(IX.28.) számú Önkormányzati rendelet 19. § (polgármesteri beszámoló készítése)
 
